РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/117-18

24. мај 2018. године

Б е о г р а д

ЗАПИСНИК

48. СЕДНИЦЕ ОДБОРА ЗА ФИНАНСИЈЕ,РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,ОДРЖАНЕ 24. МАЈА 2018. ГОДИНЕ

Седница је почела у 13,00 часова.

Седници је председавала др Александра Томић, председник Одбора.

Седници су присуствовали чланови Одбора: Зоран Бојанић, Горан Ковачевић, Соња Влаховић, Србислав Филиповић, Милорад Мијатовић, Милан Лапчевић и Војислав Вујић.

Седници су присуствовали заменици чланова: Иван Манојловић (заменик Верољуба Арсића), Душко Тарбук (заменик Оливере Пешић), Снежана Б. Петровић (заменик Момо Чолаковић), Зоран Деспотовић (заменик Миљана Дамјановића).

Седници нису присуствовали чланови Одбора: Душан Бајатовић, Саша Радуловић, Горан Ћирић, Золтан Пек и Милорад Мирчић, нити њихови заменици.

Седници Одбора су, у оквиру треће тачке дневног реда, присуствовали др Душко Пејовић, председник Државне ревизорске институције, др Бојана Митровић, потпредседник Државне ревизорске институције,Љиљана Димитријевић, Невенка Бојанић и Мирјана Симовић, чланови Савета Државне ревизорске институције, Милена Милинковић**,** секретар Државне ревизорске институције, Ива Василић, шеф кабинета председника Државне ревизорске институције и СИГМА експерти: Алистер Сворбрик и Најџел Пени.

На предлог председника, Одбор је једногласно утврдио следећи:

Д н е в н и р е д :

1. Разговор са кандидатима за избор четири члана Републичке комисије за заштиту права у поступцима јавних набавки;
2. Утврђивање Предлога одлуке о избору четири члана Републичке комисије за заштиту права у поступцима јавних набавки;
3. Презентација Пројекта СИГМА „Делотворна сарадња између парламената и врховних ревизорских институција“.

Пре преласка на рад по утврђеном дневном реду Одбор је једногласно усвојио записник са 47. седнице Одбора.

**ПРВА ТАЧКА ДНЕВНОГ РЕДА: Разговор са кандидатима за избор четири члана Републичке комисије за заштиту права у поступцима јавних набавки**

Председник Одбора је обавестила чланове и заменике чланова Одбора да је Радна група за спровођење поступка за избор четири члана Републичке комисије за заштиту права у поступцима јавних набавки обавила 16. априла 2018. године тестирање кандидата ради провере њихове стручне оспособљености из области јавних набавки, o чему је Одбору поднела Извештај, са Записником Радне групе о прегледу тестова и утврђеним резултатима тестирања кандидата.

Позиву за тестирање одазвали су се сви кандидати који су се пријавили на конкурс: Вељко Борота, Жељко Грошета, Весна Станковић, Бранислав Цветковић и Весна Гојковић Милин, а кандидат Славиша Т. Милошевић је одлуком Одбора ослобођен провере стручне оспособљености, јер је већ тестиран 2016. године, након измена и допуна Закона о јавним набавкама.

Најмањи потребан број бодова на тесту је 34 (80% од укупног могућег броја, тј. 42 бода) и сви кандидати су положили тест.

Тестирању су присуствовали проф. др Милорад Мијатовић и Горан Ковачевић, чланови Радне групе, као и служба Одбора.

Тестове су прегледали и резултате тестирања утврдили чланови Радне групе проф. др Милорад Мијатовић и Горан Ковачевић, о чему је сачињен записник.

У наставку седнице обављен је разговор са кандидатима за избор четири члана Републичке комисије за заштиту права у поступцима јавних набавки, у складу са чланом 203. Пословника Народне скупштине.

У дискусији су учествовали Милан Лапчевић, Горан Ковачевић, Душко Тарбук и Зоран Деспотовић.

**ДРУГА ТАЧКА ДНЕВНОГ РЕДА: Утврђивање Предлога одлуке о избору четири члана Републичке комисије за заштиту права у поступцима јавних набавки**

Председник Одбора је обавестила чланове и заменике чланова Одбора да се приликом одлучивања о кандидатима које ће Одбор предложити Народној скупштини мора водити рачуна да се, због прописаног састава Комисије, предложе најмање три кандидата који имају положен правосудни испит (по члану 141. став 3. Закона), односно да од четири кандидата један може бити предложен на основу члана 141. став 4.).

Након краће дискусије о предложеним кандидатима, одлучено је да се Народној скупштини предложе кандидати: Весна Гојковић Милин, Жељко Грошета, Весна Станковић и Славиша Т. Милошевић.

На предлог председника, Одбор је већином гласова (9 „за“), утврдио Предлог одлуке о избору четири члана Републичке комисије за заштиту права у поступцима јавних набавки.

Имајући у виду да је мандат члановима Комисије истекао 1. априла 2018. године, председник Одбора је предложила да се Предлог ове одлуке Народној скупштини упути са предлогом да се донесе по хитном поступку, у складу са чланом 167. Пословника Народне скупштине, како би се што пре омогућио рад Републичке комисије у пуном саставу.

Одбор је већином гласова (10 „за“) одлучиода се Предлог ове одлуке поднесе Народној скупштини са предлогом да је донесе по хитном поступку, у складу са чланом 167. Пословника Народне скупштине.

За представника Одбора на седници Народне скупштине одређена је др Александра Томић, председник Одбора.

**ТРЕЋА ТАЧКА ДНЕВНОГ РЕДА:** **Презентација Пројекта СИГМА „Делотворна сарадња између парламената и врховних ревизорских институција“**

У оквиру ове тачке дневног реда члановима Одбора је представљен пројекат „Делотворна сарадња између парламената и врховних ревизорских институција**“** који спроводи Државна ревизорска институција уз подршку организације „SIGMA“, заједничке иницијативе ЕУ и ОЕБС, чији је циљ да подржи реформу администрације земаља које се налазе у процесу приступања ЕУ.

Пројекат су представилидр Душко Пејовић, председник ДРИ, и Најџел Пени.

Седница Одбора је завршена у 16,15 часова.

Седница је тонски снимана.

СЕКРЕТАР ПРЕДСЕДНИК

Љиљана Милетић Живковић др Александра Томић